    <body>149 වැනි පොලිස් විරු සමරු දිනයේ එහි ප‍්‍රධාන සැමරුම පොලිස්පති එන්.කේ. ඉලංගකෝන් මහතාගේ ප‍්‍රධානත්වයෙන් බම්බලපිටිය පොලිස් ක්‍ෂේත‍්‍ර බළකා මූලස්ථාන පරිශ‍්‍රයේදී පැවැත්විණ. සෙසු සැමරුම් රට පුරා පැවැත්විණි. 1864 මාර්තු 21 වැනිදා කොළඹxනුවර ප‍්‍රධාන මාර්ගයේදී උතුවන්කන්ද කඳු පාමුල ශ්‍රී ලංකාවේ රොබින් හුඞ් ලෙස ප‍්‍රචලිතව සිටි දීකිරිකෑවගේ සරදියෙල් අත්අඩංගුව ගැනීමට යද්දී ඔහුගේ අතිජාත මිත‍්‍රයා වූ මම්මලේ මරික්කාර් විසින් තබන ලද වෙඩි පහරකින් මියගිය පොලිස් කොස්තාපල් ”සභාත්” මහතා මියයාමේ සිද්ධිය මුල් කර ගෙන එදා සිට අද දක්වාම මාර්තු මස 21 වැනිදා මෙම පොලිස් විරු සැමරුම පැවැත්වේ. පොලිස්පති විසින් මල් කළඹක් පොලිස් විරු ස්මාරකය ඉදිරිපිට තබා තම ගෞරවය දැක්වූ අතර විරු පවුල් සාමාජිකයෝ ද පැමිණ තම පවුලේ ඥාතියා සිහි කරමින් ස්මාරකයට පුෂ්පෝපහාර දැක්වූහ.